The Black Rider

The Black Rider er eit musikkalbum av Tom Waits frå 1993 på Island Records. Albumet inneheld studioversjonar av songar Waits skreiv for musikalen med same namn, regissert av Robert Wilson og skriven i lag med William S. Burroughs. Musikalen er basert på eit tysk folkeeventyr kalla Der Freischütz, som tidlegare hadde vorte omgjort til ein opera av Carl Maria von Weber.

Albumet er kanskje det mest kabaret- og Kurt Weill-aktige Waits har gjeve ut til no, noko ein tydleg kan høyre på tittelsporet, som Waits syng med ein kraftig tysk aksent. Ein finn derimot og musikk som er meir prega av folkemusikk. «Russian Dance» er tradisjonell russisk folkemusikk. Kaizers Orchestra nytta denne songen som intromusikk på konsertane sine i 2006, og understrekte dermed det sterke bandet dei har til Tom Waits. Eit annan folkemusikkinspirert spor er «The Briar and the Rose» som er inspirert av keltisk folkemusikk. Niamh Parsons spelte i 1997 inn songen som ein tradisjonell keltisk ballade på albumet hennar Loosen Up.

Burroughs medverkar med vokal på «'T' Ain't No Sin».

The Black Rider hadde premiere 31. mars 1990 ved Thalia Theater i Hamburg i Tyskland. Den engelskspråklege utgåva hadde premiere i 1998 ved Edmonton International Fringe Festival.

Waits heldt fram samarbeidet med Wilson og dei lagde seinare musikalane Alice (1992) og Woyzeck (2000), og musikken til desse vart gjeve ut på henholdsvis Alice og Blood Money i 2002.

Kona til Waits, Kathleen Brennan, har måla eit av måleria i plateomslaget.

Innhald
Alle songar er skriven av Tom Waits, bortsett frå der andre er nemnd. Songar som vart spelt inn i 1989 i Music Factory i Hamburg i Tyskland er 2, 3, 6–9, 14–16, 19 og 20 og songar som vart spelt i 1993 ved Prairie Sun Recording Studios i Cotati i USA er 1, 4, 5, 10–13, 17 og 18.

 «Lucky Day Overture» – 2:27
 «The Black Rider» – 3:21
 «November» – 2:53
 «Just the Right Bullets» – 3:35
 «Black Box Theme» (instrumental) – 2:42
 «'T' Ain't No Sin» (Walter Donaldson / Edgar Leslie) – 2:25
 «Flash Pan Hunter/Intro» (instrumental) – 1:10
 «That's the Way» (musikk av Waits, tekst av William S. Burroughs) – 1:07
 «The Briar and the Rose» – 3:50
 «Russian Dance» (instrumental) – 3:12
 «Gospel Train/Orchestra» (instrumental) – 2:33
 «I'll Shoot the Moon» – 3:51
 «Flash Pan Hunter» (musikk av Waits, tekst av Burroughs) – 3:10
 «Crossroads» (musikk av Waits, tekst av Burroughs) – 2:43
 «Gospel Train» – 4:43
 «Interlude» (Greg Cohen) (instrumental) – 0:18
 «Oily Night» – 4:23
 «Lucky Day» – 3:42
 «The Last Rose of Summer» – 2:07
 «Carnival» (instrumental) – 1:15

Songar som vart spelt i musikalen, men ikkje er på albumet er «Chase the Clouds Away» og «In the Morning».

Musikarar
Tom Waits – Vokal, damporgel, Chamberlin, emax, orgel, togfløyte, conga, tømmertromme, marimba
William S. Burroughs – vokal
Ralph Carney – saksofon, baritonhorn, bassklarinett
Bill Douglas – bass
Kenny Wollesen – perkusjon
Matt Brubeck – cello
Joe Gore – banjo, gitar
Nick Phelps – valthorn
Kevin Porter – trombone
Greg Cohen – bass, perkusjon, emax, banjo, bratsj
Linda Deluca – bratsj
Larry Rhodes – fagott, kontrafagott
Henning Stoll – fagott
Christoph Moinian – valthorn
Volker Hemken – klarinett
Gerd Bessler – bratsj
Hans-Jorn Braudenberg – orgel
Stefan Schäfer – bass
Francis Thumm – orgel, tramping
Kenny Wollesen – perkusjon, marimba
Don Neely – sag
Kathleen Brennan - tramping
 Clive Butters - tramping
 Joe Marquez - tramping

Hans-Jörn Brandenburg, Volker Hemken, Henning Stoll, Christoph Moinian, Dieter Fischer, Jo Bauer, Frank Wulff og Stefan Schäfer var The Devil's Rhubato Band (Hamburg); Ralph Carney, Bill Douglas, Kenny Wollesen, Matt Brubeck, Joe Gore, Nick Phelps, Kevin Porter, Larry Rhodes, Francis Thumm, Don Neely, Linda Deluca var The Rhubato West Group (San Francisco).

Kategori:Tom Waits-album
Kategori:Musikkalbum frå 1993

tr:The Black Rider (oyun)